بیرلشمیش میلت‌لر تشکیلاتی‌، آفریقاداکی اها‌لی آرتیشین‌دان دولایی 2050.جی ایلده دونیادا دؤرد چالیشان‌دان بیری‌نین آفریقالی اولاجاغینی اؤن گؤرور.
بیرلشمیش میلت‌لر طرفین‌دن تشکیل ائدیلن، ایکی گون داوام ائده‌جک سوردوروله‌بیلیر قالخینما آفریقا بؤلگه‌سل فورومو، چوخ ساییدا آفریقالی باخان و اوزمانین قاتیلیمی ایله اتیوپینین باشکندی آدیس‌آبابادا باشلادی.
فورومدا، سوردوروله‌بیلیر قالخینما هدف‌لرینده قاره‌ده گلینن سون نقطه و آتیلماسی لازیم اولان آددیم‌لار مذاکیره ائدیلیر.
بیرلشمیش میلت‌لر آفریقا اقتصاد کمیسیونو باش کاتیبی وئرا سونگوه، آچیلیشداکی چیخیشیندا، قاره‌ده بؤیوین برابرسیزلیگین و ایش‌سیزلیگین ده ییغینجاق‌لاردا اله آلیناجاغینی ایفاده ائتدی.
توپلانتییا قاتیلانلارا آفریقا حاقیندا بیرلشمیش میلت‌لرین حاضیرلادیغی راپور پایلاندی.
راپوردا، آفریقا قاره‌سی‌نین گله‌جک ایللرده قارشیلاشاجاغی ان بؤیوک پروبلئم‌لردن بیری‌نین ایش‌سیزلیک اولاجاغی ایفاده ائدیلدی.
آیریجا، آفریقانین 10 ایل ایچینده 110 میلیون نفرلیک یئنی استخدام ساحه‌سی میدانا گتیرمه‌سی لازیم اولدوغو، گئچن 10 ایلده یالنیز 37 میلیون نفرلیک استخدام ساحه‌سی آچیلدیغی بیلدیریلدی.
